stanford-oval/wikipedia huggingface dataset:
דוקטור הו - מפלצות
הסדרה המחודשת (2005-2023) > מפלצות העונה השלישית > משפחת הדם

משפחה של יצורים גזיים וירוקים. הם מחדירים את עצמם אל תוך ישויות חיות, ובכך משיגים את זיכרונותיהם וחכמתם. מדברים אחד עם השני בקשר טלפתי. יכולים לחיות מספר שבועות בלבד, ובפעולותיהם הם מנסים לשנות את המצב הזה. הופיעו בצמד הפרקים 8-9 "טבע האדם", "משפחת הדם" בעונה 3. מנהיגי צבא של דחלילים שעבדים להם. הדוקטור חיסל ושיעבד את משפחת הדם בדרכים שונות.
הסדרה המחודשת (2005-2023) > מפלצות העונה השלישית > המלאכים הבוכים

יצורים שאינם נראים באופן מובהק, המסתתרים בתוך פסלים – בדרך כלל דמויי מלאכים. הפסלים אמנם זזים, אך הם יכולים לעשות זאת רק כשאין יצור חי אחר שמביט בהם. תזוזתם היא כל כך מהירה, עד שאפילו מצמוץ יכול לסייע להם להיעלם. מסיבה זו, הם בדרך כלל מסתירים את עיניהם, על מנת שלא יסתכלו זה על זה ויתקעו במקומם לנצח. זן אחד של מלאכים – המתואר בעונה 3 בפרק 10 "מצמוץ" ובעונה 7 בפרק 5 "המלאכים לוקחים את מנהטן" – גורם למי שנוגע במלאך לחזרה בזמן, ומוות בטרם עת (הדבר יוצר אנרגיית זמן, שהיא מזונה של המלאכים, ופרדוקס מבטל אותה). זן אחר של מלאכים – המתואר בצמד הפרקים 4-5 בעונה 5 "זמן המלאכים", "בשר ואבן" מגיע אל הקורבן מאחורה, ושובר את מפרקתו. זן זה יכול לחדור אפילו אל תוך בן אדם, בעקבות מבט ממושך בעיניו – ולהשפיע על בריאותו הנפשית והפיזית. בנוסף, המלאכים האלו יכולים לנוע גם בתוך סרטי וידאו ותמונות (במידה ואף אחד לא מסתכל עליהם). מלבד שני אלו, מתוארים מלאכים בוכים כהולוגרמה בפרק ה-11 של העונה השישית - "תסביך אלוהות".
הסדרה המחודשת (2005-2023) > מפלצות העונה השלישית > הטוקלופיין / דור העתיד

שתי התפתחויות עתידניות של בני האדם. דור העתיד הם קבוצה של בני אדם שפיתחו תכונות ברבריות ומופיע בעונה 3 פרק 11 – "אוטופיה". הטוקלופיין הם רובוטים, שמכילים בתוכם מחשבה ופרצופים של אנשים, אשר הובאו להווה משנת 100 טריליון ומופיעים בצמד הפרקים "קול התופים", "אחרון אדוני הזמן" – 12-13 בעונה 3.
הסדרה המחודשת (2005-2023) > מפלצות מהעונה הרביעית > וושטה נראדה

הוושטה נראדה חיים בתוך צללים וחושך. הם חיים ביערות וניזונים מבעלי חיים, אנשים וחייזרים למיניהם אשר נכנסים לתוך צל ואוכלים להם את הבשר. לפי ההסבר של הדוקטור לכל היצורים החיים יש פחד לא מוסבר מהחושך וזאת בגלל הוושטה נראדה, הם חיים בכל הכוכבי הלכת באוכלוסיות קטנות כך שלא שמים לב אילהם. בפרק הכפול בעונה "שקט בספרייה" ו"יער המתים", הדוקטור, דונה נובל, ריבר סונג, ומספר ארכאולוגים נתקעים בכוכב שכולו ספרייה בו ישנה אוכלוסייה גדולה של וושטה נראדה ולכן אסור להם לדרוך בתוך צל, אוכלוסיית הוושטה נראדה גדלה כל כך בספרייה כיוון שביתם של הוושטה נראדה היה ביערות מהם הפיקו את הספרים.
הסדרה המחודשת (2005-2023) > מפלצות העונה החמישית > אסיר אפס

חייזר דמוי צלופח ארוך חללי ומפחיד עם שיניים חדות וגדולות. הופיע בפרק הראשון, "שעת ה-11". הוא אסיר בשביל האטרקסים וככל הנראה האסיר הכי מסוכן. הוא יכול לקחת גוף מאנשים אחרים ואז להיראות ולהישמע כמוהם תוך כדי מות הגופה שממנה לקח. בהתחלת הפרק הדוקטור פותח את הסדק בקיר של איימי ורואה שם כלוב ועין ענקית ושומע קול: "אסיר אפס נמלט, אסיר אפס נמלט...". התחפושת העיקרית של אסיר אפס היא איש עם כלב, שהיה חולה בבית החולים בו עובד רורי ויליאמס, ארוסה של איימי פונד.
הסדרה המחודשת (2005-2023) > מפלצות העונה החמישית > האטרקסים

האטרקסים הם עין ענקית עם חללית. כאשר הם מגיעים הם יכולים להיפרד מהחללית והעין מרחפת ויכולה להקרין הולוגרמות. אסיר אפס שהיה כלוא אצלם נמלט, והם נתנו אולטימטום להסגירו בתוך 20 דקות, אחרת ישמידו את כדור הארץ. הדוקטור קורא להם חזרה ושואל ארבע שאלות: 1. "האם הכוכב הזה מאיים על האטרקסים?" 2. "האם הכוכב הזה עבר על חוק אטרקסי?" 3. "האם הכוכב הזה מוגן?". שלוש השאלות האלו נענו בשלילה, והדוקטור המשיך לשאלה הרביעית "מה קרה להם [לקודמים שבאו לכדור הארץ]?" בתגובה הם מציגים הולוגרמות של כל הדוקטורים בסדר עולה עד הדוקטור הקודם לנוכחי, הדוקטור חוצה את ההולוגרמה ואומר "שלום. אני הדוקטור" מה שמוביל לבריחתם. הופיעו בפרק הראשון של העונה – "שעת ה-11".
הסדרה המחודשת (2005-2023) > מפלצות העונה החמישית > החייכנים

יצורים מפלסטיק ורובוטים. הם נמצאים בכל מקום עם חיוך, יכולים לסובב את הראש לפרצוף כועס ב-180 מעלות וב-360 מעלות לפרצוף מבעית. מטרתם היא לסלק ילדים שלוויתן הכוכבים או בכינוי שלו "החיה שבתחתית" יאכל אותם. לעיתים נדירות החייכנים יוצאים מהמכל ומתקיפים ואם פוגעים בהם הם מתקנים את עצמם מהר מאוד. מי שנוסע במעלית לאחר שנתנו לו פרצוף עצוב מורידים אותו ל"מפלצת שבתחתית". הופיעו בפרק השני בעונה – "המפלצת בתחתית".
הסדרה המחודשת (2005-2023) > מפלצות העונה החמישית > לוויתן הכוכבים

האחרון מזנו ונחמד כמו הדוקטור, המנוע של חללית בריטניה הופיע שם "כמו נס" אבל בעצם התנדב כי לא רצה לראות אימפריה מתפרקת. החייכנים מביאים לו ילדים בתור מזון אבל הוא לא מסכים לאכול אותם. הוא כלוא ועוברים עליו עינויים כדאי שימשיך להטיס את החללית. איימי מבינה שהוא התנדב בסוף הפרק וכולם ממשיכים בחייהם מלבד לוויתן הכוכבים שחופשי. הופיע בפרק השני בעונה – "המפלצת בתחתית".
הסדרה המחודשת (2005-2023) > מפלצות העונה החמישית > דגים מהחלל

בעלי היכולות של הערפדים: מתים בשמש, לא משתקפים ומוצצים דם. לא ידוע למה הם מתים בשמש. הם לא משתקפים מפני שצורתם המקורית מפחידה יותר וגדולה יותר אבל יש ברשותם מכשיר שמתעתע במוחות בני אדם הגורם להם לחשוב שהם בני אדם, אבל הוא לא עובד דרך מראות והמוח לא יודע איך למלא את החסר ולכן הוא משאיר אותו ריק, ולכן הם לא משתקפים. בפרק היו רק שתיים שנולדו בתור חייזרים והשאר עברו שינוי גנטי. הם היו בוונציה במאה ה-16 מפני שבעולם שלהם היו סדקים, חלקם קטנים וחלקם גדולים כמו השמים, והם טענו ש"הדממה תשרור". הם התחבאו בתוך פנימייה פרטית לבנות, שמטרתה האמיתית הייתה לשנות את הבנות לדגים, כי רק הזכרים שלהם שרדו את המסע מכוכב הבית שלהם והם היו זקוקים לנקבות כדי להתרבות. כל מי שנכנס נכלא על מושב בחדר עם אור ירוק שגורם לשכוח זיכרון ונשיכה בצוואר של המנהלת ושותים להם את הדם. אחר כך זורקים אותם למים ועוד דגים מהחלל נותנים להם את הדם שלהם והופכים את הקורבן שלהם לחייזר. הופיעו בפרק השישי בעונה השישית "הערפדים של ונציה".
הסדרה המחודשת (2005-2023) > מפלצות העונה החמישית > אקנודין / אדון החלומות

שני סוגי חייזרים המופיעים במעברים של הדוקטור, איימי ורורי בין המציאות והחלום - בפרק "בחירתה של איימי" - השביעי במספר בעונתה החמישית של הסדרה. האקנודין הוא טפיל לבני אדם זקנים בשנים, אשר שולט בהם ומסוגל לגרום לריסוס גז קטלני במיוחד מפיהם. אדון החלומות הוא דמות מסתורית שמתווכת בין המציאות לחלום, אך מסרבת לגלום איזה עולם אמיתי ואיזה לא קיים. אדון החלומות מגולם על ידי טובי ג'ונס ולא מופיע פעמים נוספות בסדרה.
הסדרה המחודשת (2005-2023) > מפלצות העונה החמישית > הסילוראנים

לטאות משחר ההיסטוריה ששייכות למין מפותח ומתקדם, אשר נכנס לתרדמת חורף אינסופית. בעונה החמישית של הסדרה החדשה מין זה חוזר להופיע (הוא כיכב כבר בסדרה הישנה) בפרקים השמיני והתשיעי "כדור הארץ הרעב", "דם קר", בוא צופים בהתעוררות של בני המין, בעקבות פגיעה של בני האדם בהם. בידי אותן לטאות שבעבר שלטו בכדור הארץ - בני האדם נחשבים ללא יותר מקופים, ואירועים שמוצגים בפרקים אלו מביאים למצב שבו שני המינים לא יכולים להתקיים זה לצד זה (אף על פי שהדוקטור חוזה שבמאה ה-29 בערך זה אכן יקרה). סילוראנית נוספת ששרדה וממשיכה להופיע בתור מלווה של הדוקטור היא מאדאם ווסטרה (לראשונה בפרק "איש טוב יוצא למלחמה" בעונה 6 פרק 7, ולאחר מכן בפרקים 11 ו-13 בעונה השביעית: "אימת הארגמן" ו"השם של הדוקטור", וכן בספיישל הכריסמס של שנת 2012 - "אנשי השלג), אשר לוקחת לה לאישה את בת האדם ג'ני.
הסדרה המחודשת (2005-2023) > מפלצות העונה השישית > הדממה

הדממה הם מסדר דתי של מין מסוים של חייזרים, הוקם על מנת למנוע מאדוני הזמן לחזור (משום שדבר זה יגרום למלחמה גדולה), ולכן הם מאמינים שאסור שיענו על השאלה הראשונה ("Doctor Who?", בתרגום חופשי- "איזה דוקטור?") ומוכנים לעשות הכול בשביל שלא יענו על זה, כמו פיצוץ הטארדיס (עונה 5) שגרם לאויבים של הדוקטור להתאחד נגדו וללכוד אותו בפנדוריקה, ואף יצירת נש"ק קטלני (מלודי פונד) שעתיד להרוג את הדוקטור (עונה 6). הם מבצעים רציחות באמצעות שאיבת חשמל מהסביבה וחשמול הקורבן. התכונה המיוחדת להם היא שברגע שיצור חי מסיט את מבטו מהם, הוא שוכח את העובדה שראה אותם – דבר שלעיתים עלול לגרום לו לשיגעון. הדממה מופיעים כמוטיב חוזר בעונה 5 ונראו לראשונה בפרקי הפתיחה של עונה 6 – "האסטרונאוט הבלתי אפשרי", "יום הירח", והופיעו שנית בשני הפרקים האחרונים – "שעת הסגירה", "נישואיה של ריבר סונג". כמו כן, הדממה הופיעו במשחק של דוקטור הו שנקרא "Doctor Who - The Eternity Clock", שהיה בלעדי למכשירי Playstation 3 ו-PlayStation Vita.
הסדרה המחודשת (2005-2023) > מפלצות העונה השישית > הסירנה

מעין רוח רפאים בצבע טורקיז, אשר מופיעה כאשר יצור חי נפצע בגופו (הפציעה הכי קטנה יכולה לגרום לה להופיע) – ומשתמשת בהשתקפותם של היצורים להופעתה. היא מהפנטת אותם בשירתה וגורמת להם לגעת בה – מה שמעביר אותם ליקום אחר. כיוון שהסירנה זקוקה להשתקפות, היא נוהגת להופיע בעיקר בלב ים שקט (השתקפות היצורים במים). הופיעה בעונה 6 פרק 3 – "קללת הנקודה השחורה".
בסוף הפרק מתברר שהיא למעשה אחות אוטומטית של בית חולים עתידי, אך מכיוון שהרופאים מתו (מסיבה לא ידועה) היא מחזיקה את האנשים שלקחה בפגיעתם, אך בחיים (כדוגמת רורי, שטבע אך נשאר בחיים וברגע ששחררו אותו מהמכשירים הוא חזר לטביעה).
הסדרה המחודשת (2005-2023) > מפלצות העונה השישית > הבשר

הבשר הוא חומר ליצור כפילים שפיתחו בני האדם. הבשר מקבל חלק מתכונותיו של היצור אליו הוא מתחקה. הופיעה בשלושת הפרקים 5-7 בעונה השישית "הבשר הבוגד", "הכמעט אנושיים", "איש טוב יוצא למלחמה".
הסדרה המחודשת (2005-2023) > מפלצות העונה השישית > הנזירים חסרי הראש

כת נזירים המאמינה בחשיבותו של הלב בלבד, ולכן ראשיהם של בני האדם המצטרפים למנזר נערפים – והם מרוקנים מרגשות ומחשבות. הנזירים חסרי הראש מתקשרים זה עם זה באמצעות תפילות מיוחדות – ומשמשים כלוחמים של אסטרואיד "שדים רצים". הוזכרו בעונה החמישית פרק 4 בתור בעלי מוזאון עתיק ביותר. הופיעו בפרק "איש טוב יוצא למלחמה" – מספר 7 בעונה השישית.
הסדרה המחודשת (2005-2023) > מפלצות העונה השישית > הטסלקטה

רובוט דמוי אדם שמתופעל על ידי אנשים שמוקטנים לתוכו בידי קרן מזעור. הרובוט מסוגל ללבוש צורה של כל אדם שרשום במערכת – ובכך להיפגע במקומו, למות במקומו וכו'. הטסלקטה נועד להענשת פושעים. במידה ואנשי הטסלקטה רוצים להתחזות למישהו, הם בדרך כלל לובשים את צורתו, וממזערים את הבן אדם המקורי אל תוך הרובוט. הרובוט, מאובטח על ידי "הנוגדנים" – מפלצות רובוטיות מזעריות שמשמידות על ידי חשמול את כל מי שלא מאושר לו להיות במקום. פורעי חוק שאנשי הטסלקטה עוצרים נשאבים אל תוכו, ו"הנוגדנים" הורגים אותם. הטסלקטה הופיע בפרק השמיני של עונה 6 – "בואו נהרוג את היטלר", ובפרק ה-13 של אותה עונה – "נישואיה של ריבר סונג".
הסדרה המחודשת (2005-2023) > מפלצות העונה השישית > הבובות

בובות קטנות בתוך ארון בובות, שכאשר אנשים נשאבים אליו (באמצעות הקטנה), נראות ענקיות. נגיעה של הבובות בך, הופכת אותך לאחד משלהן, וכך הן מנסות לצוד את הקורבנות שלהן, תוך כדי ניגון השיר "Tick Tock". הופיעו בפרק התשיעי של עונה 6 – "סיוטי לילה".
הסדרה המחודשת (2005-2023) > מפלצות העונה השישית > הטנזה

הופיע בפרק התשיעי של עונה 6 - "סיוטי לילה". הטנזה מסגל את עצמו לסביבה והוא מעין "קן קוקייה", משנה את מראו ואת אישיותו בהתאם לסביבה כדי להיות רצוי.
הסדרה המחודשת (2005-2023) > מפלצות העונה השישית > רובוטי הידיים

רובוטי שירות בכוכב הבידור "אפאלאפאצ'יה" שנועדו לרווחת האנשים בו. אין להם עיניים והם יכולים לסרוק את השטח ולהעביר סם שינה דרך ידיהם בלבד. כאשר הוטל סגר על הכוכב בגלל מחלה שהתפשטה, הרובוטים החלו לחסן את כל המבקרים הזרים מפני המחלה – חיסונים שיכולים להזיק ליצורים בעלי לב אחד, כמו בני אנוש. הופיעו בפרק "הנערה שחיכתה" – העשירי בעונה השישית.
הסדרה המחודשת (2005-2023) > מפלצות העונה השישית > המינוטאור

טורף ענק-ממדים וזקן מאוד, שיוצר העתקים של מקומות מסוימים ומעביר לתוכם אנשים מכוכבים שונים. הוא ניזון מהאמונה והיראה של היצורים אותם הוא מעביר, ויוצר להם אשליות של כל הפחדים שלהם. כאשר מתמודדים מול הפחד הכי גדול מאמינים חזק באמונה כלשהי והוא רוצה לדעת מה האמונה שהוא עומד להיות ניזון ממנה ובכך היצורים שנתקעו במלון חושפים את סודם. תחת השפעת הפחד, הם מתחילים לסגוד לו ולהתנהג בשיכרון חושים, עד שהוא מגיע אליהם והורג אותם. המינוטאור אינו שולט במעשיו, וכל פעולותיו הן לא בהכרח רצוניות. הופיע בפרק "תסביך אלוהות" – ה-11 בעונה השישית.
| דוקטור הו |
| --- | --- | --- |
| שחקנים שגילמו את הדוקטור | ויליאם הארטנל • פטריק טרוטון • ג'ון פרטווי • טום בייקר • פיטר דייוויסון • קולין בייקר • סילבסטר מקוי • פול מקגאן • ג'ון הרט • כריסטופר אקלסטון • דייוויד טננט • מאט סמית • פיטר קפלדי • ג'ודי ויטאקר • שוטי גטווה |  |
| שחקנים בולטים שגילמו את המלווים | קרול אן פורד • ג'ין מארש •  דבורה ווטלינג •  אליזבת סליידן • ללה וורד • ג'נט פילדינג • סופי אלדרד • בילי פייפר • ג'ון בארומן • נואל קלארק • קתרין טייט • פרימה אג'ימן • קיילי מינוג • ברנרד קריבינס • קארן גילאן • ארתור דארוויל • אלכס קינגסטון • ג'נה קולמן • מאט לוקאס • פרל מקי • ברדלי וולש |  |
| דמויות | הדוקטור • המלווים • האויבים (דאלקים • המאסטר • סונטארים) |  |
| מושגים | טארדיס • מברג קולי • אדוני הזמן • גאליפריי |  |
| פרקים | הסדרה הקלאסית • הסדרה המחודשת |  |
| ספין-אוף | טורצ'ווד • הרפתקאות שרה ג'יין • Class |  |
התגלמויותיו של הדוקטור
הדאלקים, אויביו הגדולים ביותר של הדוקטור
העיצוב המחודש של הסייברמן משנת 2006 עד היום
הפנים של בו
הדממה
מיכל טוקר

| --- | --- |
אין תמונה חופשית
 לידה:  31 בדצמבר 2000 (בת 23) קריית אונו, ישראל
 מידע כללי
 מדינה:  ישראל ישראל
 ספורט
 ענף ספורט:  אתלטיקה
 מועדון:  מכבי תל אביב
 מאמן:  רומן קוגן
 הישגים
 שיאים אישיים:  קפיצה במוט: 4.11 מטר (2020)
 
מיכל טוקר (נולדה ב-31 בדצמבר 2000) היא אתלטית ישראלית, שיאנית ישראל בעבר בקפיצה במוט.
ביוגרפיה

טוקר גדלה בקריית אונו. בילדותה הצטרפה לנבחרת התעמלות המכשירים מכבי קריית אונו. בשנת 2012 הייתה סגנית אלופת ישראל בקרב רב ואלופת ישראל במקבילים מדורגים, לילדות דרגה ג'. והשתתפה במכביה. בהמשך עברה להפועל תל אביב בהתעמלות מכשירים, אך בעקבות פציעות רבות נאלצה להפסיק לעסוק בתחום. בתקופה זו, עברה לעסוק באתלטיקה קלה בתל אביב, בהדרכתו של המאמן רומן קוגן.
ביוגרפיה > 2016

בתחרות הכנה לאליפות אירופה בהתעמלות לנשים שנערכה בצ'כיה במאי 2016 זכתה טוקר עם נבחרת ישראל בהתעמלות ביחד עם צוף פלדון, אופיר קרמר וגאיה גלעדי במדליית כסף בתוצאה של 140.500 נקודות אחרי צ'כיה (151.200 נקודות) ולפני אוסטריה (139.600 נקודות).
ביוגרפיה > 2019

באליפות הבלקן באולם לנוער שנערכה בחודש פברואר, זכתה טוקר במדליית כסף בתוצאה של 3.80 מטר.
ביוגרפיה > 2019 > שיאנית ישראל

בתחרות שנערכה בחודש פברואר שברה טוקר את שיא ישראל בקפיצה במוט, לאחר שעברה גובה של 4.10 מטר, שיפור של 5 סנטימטרים לשיא הקודם, בו החזיקה נעמה ברנשטיין.
באליפות ישראל שנערכה בחודש יולי, זכתה במדליית כסף לאחר שקפצה לגובה של 3.95 מטר, אחרי נעמה ברנשטיין (4.05 מטר).
ביוגרפיה > 2020

בתחרות גביע החורף שנערכה בחודש פברואר בתל אביב, קבעה טוקר שיא ישראלי חדש של 4.11 מטר. שיא זה החזיק מעמד כשבוע עד שנשבר בידי נעמה ברנשטיין, השיאנית הקודמת.
שיאים אישיים > אצטדיון

קפיצה במוט: 4.11 מטר (2020)
הערות שוליים

↑  אליפות ישראל התעמלות מכשירים
↑  יניב טוכמן‏, נבחרת הנשים של ישראל בהתעמלות מכשירים זכתה במדליית כסף בתחרות בינלאומית בצ'כיה, באתר וואלה, 7 במאי 2016
ערך זה הוא קצרמרבנושא ספורטאים ישראלים ובנושא אתלטיקה. אתם מוזמנים לתרום לוויקיפדיה ו.
מוזיאון השואה בקוריטיבה

| --- | --- |
אין תמונה חופשית
 מידע כללי
 סוג:  מוזיאון להנצחת זכר השואה 
 מיקום:  קוריטיבה 
 מדינה:  ברזיל 
 הקמה ובנייה
 תקופת הבנייה:  ? – 20 בנובמבר 2011
 תאריך פתיחה רשמי:  20 בנובמבר 2011 
 קואורדינטות:  25°24′52″S 49°16′20″W﻿ / ﻿25.41444444°S 49.27222222°W﻿ / -25.41444444; -49.27222222
 אתר רשמי
 he
 
מוזיאון השואה בקוריטיבה (פורטוגזית: Museu do Holocausto de Curitiba) הוא מוזיאון הממוקם בעיר קוריטיבה, בירת מדינת פרנה בברזיל.
זהו המוזיאון הראשון בנושא השואה שנפתח בברזיל, ומטרתו שימור זיכרון השואה, קורבנותיה וניצוליה.
פעילות

המוזיאון, שהוקם על ידי אגודת בית התרבות בית יעקב, הוקם בשטח של כ-400 מ"ר, ליד בניין בית הכנסת החדש של האגודה במרכז קוריטיבה.
המוזיאון כולל משאבים אור-קוליים המשמשים לספר חלק מההיסטוריה שהובילה לשואה, השפעתה והשלכותיה על העם היהודי. כמו כן מוצגת רשימה מלאה של שמות חסידי אומות העולם.
את המוזיאון הקים מיגל קריגסנר, נשיא אגודת בית התרבות בית יעקב ומייסד קבוצת הקוסמטיקה הברזילאית "O Boticário".
המחקר ובניית המוזיאון נמשכו מנובמבר 2009 ועד 2011. הקמת המוזיאון החלה במרץ 2011 והמיצגים בו מתבססים על חומרים שנתרמו על ידי מוסדות ברזילאים וזרים המעוניינים בשימור זיכרון השואה, בהם יד ושם, מוזיאון ארצות הברית לזכר השואה בוושינגטון, קרן שואה של אוניברסיטת דרום קליפורניה - המכון להיסטוריה חזותית וחינוך, מוזיאון אושוויץ-בירקנאו, מוזיאון מיידנק ומוזיאון השואה בפריז.
בטקס ההשבעה[דרושה הבהרה] הרשמי ב-20 בנובמבר 2011 השתתפו כ-800 איש.
הערות שוליים

↑  Objetivos (אורכב 18.03.2015 בארכיון Wayback Machine) Museu do Holocausto
מחלף עתלית

| --- | --- |

תצלום אוויר, יוני 2013
 תאריך הקמה:  1969
 מיקום:  עתלית
 כבישים במחלף:    כביש 2   כביש 721   כביש 7110
 מסילות במחלף:  מסילת החוף
 אתרים סמוכים:  שמורת טבע חורבת קרתא
 קואורדינטות:  32°42′41″N 34°57′07″E﻿ / ﻿32.71125°N 34.95180556°E﻿ / 32.71125; 34.95180556
 
  (למפת הגליל המערבי מוגדלת) מחלף עתלית(למפת הגליל המערבי רגילה) מחלף עתלית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף עתלית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף עתלית
 
מחלף עתלית הוא מחלף המקשר בין כביש 2 לכביש 721 ולכביש 7110, סמוך ליישוב עתלית.
המחלף נפתח לתנועה בשנת 1969 עם סלילת כביש 2 בקטע שבין חדרה לחיפה. מבנה המחלף הוא בתצורת מחלף יהלום ובו גשר עילי החוצה את כביש 2 ממזרח למערב ובשני קצות הגשר צמתים למען הפונים לכביש 721 הפונה מזרחה אל יישובי רכס הכרמל או הפונים לכביש 7110 הפונה מערבה אל היישובים עתלית ונווה ים.
בסמוך לצדו המערבי של המחלף בצמוד לכביש 7110, נמצאת שמורת טבע חורבת קרתא.
451

שנת 451 היא השנה ה-51 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 451 ניתן לה בדיעבד.
כל התאריכים שלהלן הם לפי הלוח היוליאני.
אירועים

26 במאי – קרב אווריאר בין הארמנים בהנהגת ורטן הקדוש לאימפריה הסאסאנית, אירוע מעצב בתודעה הארמנית
28 ביוני – שביט האלי מגיע לפריהליון
20 בספטמבר – אטילה ההוני פולש לגאליה ומובס על ידי המצביא הרומאי פלביוס אאטיוס בקרב שאלון
8 באוקטובר עד 1 בנובמבר – ועידת כלקדון, הוועידה האקומנית ה-4 מבין 7 הוועידות הכנסייתיות הראשונות
נפטרו

26 במאי – ורטן הקדוש הארמני (נולד ב-387)
ראו גם

ילידי 451‎
נפטרים ב-451‎
קוצרים

| קוצרים |
| --- | --- |
 Opiliones harvestman
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: קוצרים
שם מדעי
 Opiliones ‏סונדוואל, 1833
Astrobunus laevipes
Dicranopalpus ramosus
Pantopsalis listeri
Pettalus
Anelasmocephalus cambridgei
קוֹצְרִים או רַגְלָבִישָׁאִים (שם מדעי: Opiliones) היא סדרה של פרוקי-רגליים במחלקת העכבישנים.
הקוצרים מאופיינים ברגליים ארוכות מאוד. בניגוד לעכבישאים הראשחזה והבטן מאוחים, פרקי הבטן נראים. אין להם בלוטות ארס ובלוטות טוויה. גפי הפה הקדמיים מזכירים מלקחיים, והם בעלי שתי עיניים. מקור השם כנראה בתנועות הפרכוס של רגלי הקוצרים כאשר הן נושרות מהגוף.
המיון המדעי של סדרת הקוצרים

תת-סדרה כְּפוּפֵי-עַיִן (Cyphophthalmi)
אינפרא-סדרה Boreophthalmi
משפחה Sironidae
משפחה Stylocellidae
אינפרא-סדרה Scopulophthalmi
משפחה Pettalidae
אינפרא-סדרה Sternophthalmi
משפחה Troglosironidae
על-משפחה Ogoveoidea
משפחה Neogoveidae
משפחה Ogoveidae
תת-סדרה אֲרֻכֵּי-רֶגֶל (Eupnoi)
על-משפחה Caddoidea
משפחה Caddidae
על-משפחה Phalangioidea
משפחה Monoscutidae
משפחה Neopilionidae
משפחה קצריים (Sclerosomatidae)
משפחה ארכרגליים (Phalangiidae)
תת-סדרה חוֹבְבֵי-רַקְבּוּבִית (Dyspnoi)
על-משפחה Acropsopilionoidea
משפחה Acropsopilionidae
על-משפחה Ischyropsalidoidea
משפחה Ischyropsalididae
משפחה Sabaconidae
משפחה Taracidae
על-משפחה Troguloidea
משפחה בַּרְדְּסוֹנִיִּים (Dicranolasmatidae)
משפחה נימרגליים (Nemastomatidae)
משפחה Nipponopsalididae
משפחה רגבוביים (Trogulidae)
תת-סדרה קְטַנֵּי-רֶגֶל (Laniatores)
אינפרא-סדרה Insidiatores
על-משפחה Travunioidea
משפחה Cryptomastridae
משפחה Nippononychidae
משפחה Paranonychidae
משפחה Travuniidae
על-משפחה Triaenonychoidea
אינפרא-סדרה Grassatores
על-משפחה Assamioidea
משפחה Epedanidae
משפחה קטן רגליים (Pyramidopidae)
על-משפחה Phalangodoidea
משפחה Oncopodidae
משפחה Phalangodidae
משפחה Pyramidopidae
על-משפחה Samooidea
משפחה Biantidae
משפחה Escadabiidae
משפחה Kimulidae
משפחה Podoctidae
משפחה Samoidae
משפחה Stygnommatidae
על-משפחה Zalmoxoidea
על-משפחה Gonyleptoidea
משפחה Agoristenidae
משפחה Cosmetidae
משפחה Cranaidae
משפחה Gonyleptidae
משפחה Manaosbiidae
משפחה Stygnidae
תת-סדרה Tetrophthalmi
הערות שוליים

↑  רַגְלָבִישָׁאִים במילון בעלי חיים: עכבישנים (תשע"ט), 2019, באתר האקדמיה ללשון העברית
טייסת 193

| --- | --- |
סמל הטייסת
סמל הטייסת
 ״באוויר, בים וביבשה״
 פרטים
 כינוי:  "טייסת מגיני המערב"
 מדינה:  ישראל ישראל
 שיוך:   חיל האוויר הישראלי
 סוג:  מסוקי סיור ימי
 בסיס האם:   בסיס רמת דוד
 אירועים ותאריכים
 תקופת הפעילות:  12 באוגוסט 1987 – הווה (37 שנים) 
 מלחמות:  מלחמת לבנון השנייה 
 נתוני היחידה
 ייעוד:  סיוע לחיל הים הישראלי ושיתוף פעולה הדוק עם שייטת ספינות הטילים (רשימת יעוד מלאה בסעיף "הקמת הטייסת").
 כלי טיס:  יורוקופטר AS-565 פנתר ("עטלף")
 כלי טיס בעבר:  יורוקופטר HH-65 דולפין
 
מסוק יורוקופטר AS-565 פנתר ("עטלף") בשירות טייסת 193
מסוק של הטייסת על מנחת של אוניית חיל הים
טייסת 193, המכונה גם "טייסת מגיני המערב", כינויה גם "טייסת הים היחידה", היא טייסת מסוקי סיור ימי בחיל האוויר הישראלי המיועדת לביצוע משימות סיוע לחיל הים הישראלי ופועלת בשיתוף פעולה הדוק עם שייטת ספינות הטילים. כיום מפעילה הטייסת מסוקי יורוקופטר AS-565 פנתר ("עטלף"). הטייסת מוצבת בבסיס רמת דוד אך מסוקיה יכולים לפעול גם מספינות טילים (סטי"ל) מסוג סער 5 וסער 6 הכוללות מנחת מסוקים. בעת שמסוק של הטייסת שוהה באוויר הוא נמצא תחת אחריותו של חיל האוויר ובעת שהוא שוהה על סטי"ל הוא תחת אחריותו של חיל הים.
היסטוריה > הקמת הטייסת

טייסת 193 הוקמה ב-12 באוגוסט 1987 כטייסת מסוקי יורוקופטר HH-65 דולפין שהועברו אליה מטייסת 124 ("החרב המתהפכת") שם נקלטו תחילה, מפקדה הראשון ומקימה היה משה אררט.
משימות הטייסת שהוגדרו כללו:
השתתפות בקרב ימי - גילוי כלי שיט וזיהוי עבור ספינות חיל הים
הכוונת ספינות חיל הים לעבר מטרות מעבר לאופק
לוחמה נגד צוללות
חיפוש והצלה ימיים
תובלה אווירית-ימית
השתתפות בפעילות בט"ש אווירי-ימי
הכשרת צוותי האוויר והקרקע של הטייסת ושמירת כשירותם
הדרכת צוותי הים המסייעים בתפעול המסוק
שני מסוקי HH-65A נרכשו במימון תקציבי חיל הים לצורך הגדלת אופק המכ"ם של כלי השיט של חיל הים ולסיוע בטיווח מטרות ימיות. יכולת זו נדרשה בעקבות הצטיידות חיל הים בטילים נגד ספינות ארוכי טווח מסוג "הרפון", המסוגלים לפגוע במטרות שנמצאות מעבר לטווח הגילוי של מכ"ם ספינות הטילים של חיל הים. בנוסף, נועדו המסוקים לשמש למשימות ימיות שונות כגון חילוץ, תצפית ואיכון מטרות ימיות, וכן לסייע בפעילות הביטחון השוטף בעקבות פעולות טרור שביצעו מחבלים שהגיעו לישראל בדרך הים, כפי שאירע בפיגוע במלון סבוי ובפיגוע כביש החוף.
צוות לקליטת המסוק הוקם בחיל האוויר בראשית 1983 וב-26 ביולי 1985 קלטה טייסת 124 בבסיס פלמחים את שני המסוקים (מספרי זנב 901 ו-905). המסוקים היו יכולים לפעול מספינות סער 4.5 חוחית שכללו מנחת מסוקים.
היסטוריה > פעילות מבצעית ראשונה

הפעילות המבצעית הראשונה של הטייסת הייתה במבצע "איש הגשם 2", באפריל 1989. במבצע זה השתתף מסוק "דולפין" של הטייסת במשימת חיפוש אחר מחבלים בים. הטייסת פעלה בשיתוף עם ספינת חיל הים אח"י גאולה ומטוס "שחף" מטייסת 120 ("הבינלאומית").
היסטוריה > סגירת הטייסת

ב-20 בדצמבר 1989 הוחלט בדיון מטה בראשות מפקד חיל האוויר האלוף אביהו בן-נון, לסגור את הטייסת, ולהחזיר את זוג המסוקים שלה לטייסת 124 בבסיס פלמחים שם יופעלו במסגרת של גף החל מיולי 1990.
היסטוריה > פתיחה הטייסת מחדש

לאחר סגירת טייסת 190 ("מגע הקסם") כטייסת מסוקי MD500 דיפנדר ("להטוט") בבסיס רמת דוד הוחלט, בין היתר, לפתוח את טייסת 193 מחדש בבסיס רמת דוד ולהעביר אליה את מסוקי ה"דולפין".
היסטוריה > הגעת מסוקי ה"עטלף"

בשנת 1994 אישר הרמטכ"ל רב-אלוף אהוד ברק את החלפת מסוקי ה-HH-65A, שסבלו במהלך שירותם בצה"ל מתקלות רבות, במסוק ימי מתקדם יותר מסוג AS-565 פנתר, מתוצרת חברת יורוקופטר. במסוקים הוכנסו מספר שינויים שנועדו להתאמתם לצורכי חיל האוויר הישראלי. בין השאר, הותקנו על המסוקים אמצעי הגנה שכללו משגרי מוץ ונורים ומערכת לוחמה אלקטרונית.
ב-12 באוגוסט 1996 הגיעו לישראל זוג מסוקי ה-AS-565 פנתר, שקיבלו את הכינוי "עטלף", הראשונים (מספרי זנב 882 ו-885) מתוך חמישה שנרכשו בעלות של כ-9 מיליון דולר למסוק. המסוקים הוטסו מארצות הברית במטוס מטען כשהם מפורקים בארגזים. כשבועיים לאחר הגעתם הורכב אחד מהם והחל לטוס.
היסטוריה > קליטה רשמית של ה"עטלף" וכשירות מבצעית

ב-13 במרץ 1997 קלטה הטייסת את מסוקי ה"עטלף" החדשים בטקס רשמי במעמד מפקד חיל האוויר האלוף איתן בן-אליהו. במהלך חודש ספטמבר 1997 עברה הטייסת ביקורת כשירות של מחלקת מבצעים בהצלחה, והוכרזה מבצעית. במקביל הוצא מסוק ה"דולפין" היחיד שנותר (מספר 901) מהשירות ונמכר למשמר החופים האמריקאי שם קיבל את מספר זנב חדש - 6958 והוסב לדגם HH-65B ואחרי זה הוסב בשנית לדגם HH-65C.